Domo di Valois-Burgundia

la Domo di Valois-Burgundia esas laterala brancho di la Franca rejala dinastio Valois, qua existis en 1362 pos ke la Franca rejo donis ol a sua maxim yuna filiulo Filip l'Audacoza. Ilta mariajis su a Margareta de Male, la heredanta filiino di la komto di Flandria e sucedis ilua bopatro kom komto (1384). Filip l'Audacoz e sua sucedinti Ioannes Sentima e Filip la Bona sucesis, precipue pro inteligenta mariajo-politiko aquirar Holando e komtio Zelando, Heno-komtio, komtio Namur, dukio Brabant, komtio Limburg e komtio Luxemburg. Filip la Bona venis en disputo kun la Franca krono; por ilua filiulo Charles la Temerara, qua - tempale - anexis Gelria/komtio Zutphen, l'enemikeso divenis fatale. Ilta mortis avan Nancy. Ilua unika filiino Maria di Burgundia povis chanjar la preso Franca per mariajar su a Maximilian l'1ma di Austria-Habsburg, quankam la dukio Burgundia perdesis por la Domo di Valois-Burgundia. Pos elua morto (1482) la filiulo di amba - Philip l'1ma di Kastilia (Filip la Bela) divenis l'unesma Habsburgana sinioro di Nederlandi.

kategorio:historio di Europa
kategorio:historio di Francia
kategorio:mezepoko